
ПРАВИЛНИК

 по програма

   „Начално обучение по плуване“
 за деца 6-8 години на ПК „Приморски“
1. Ръководство и организация

Програма „Начално обучение по плуване“ се организира от ОП „Спорт - Варна“ със съдействието на Дирекция „Спорт“ при Община Варна, с партньорството на спортни клубове по плувни спортове със сключени договори, за безвъзмездно ползване на Общинска спортна база. 
2. Цели на програма начално обучение по плуване
· Развиване на индивидуалните физически способности, укрепване на здравето, закаляване и създаване на хигиенни навици на децата.

· Придобиване на начални умения за плуване от децата, на правила за безопасност при плуване и насърчаване развитието на плувните умения.

· Осмисляне на свободното време на варненските ученици.
· Издирване, насърчаване и подпомагане на даровити деца.
3. Време и място на провеждане
· Място: ПК „Приморски” град Варна.
· Време: май – септември.
· Началните дати и графици за записване в групите се обявяват допълнително.
4. График и записване - график за групите по плуване се изготвя от отговорника на ПК „Приморски“, съвместно с експерт от дирекция „Спорт“ и треньорите по плуване, като се съгласува с Директора на ОП „Спорт - Варна”.

По обявения график на часовете и клубовете, родителите избират в кой клуб и час да запишат децата. Записването става при избрания треньор с телефонно обаждане от понеделник до петък от 12 до 14 часа.
Записването за всеки курс започва след изготвянето на графика, обявяването му на информационното табло на басейн „Приморски“ и заплащане на такса в размер на 12 лева на касата.

Детето ще бъде записано при наличие на свободни места в избраната група и предварително заплатена такса от 12 лева в касата на ПК „Приморски“.
5. Право на участие
Всички деца на възраст от 6 до 8 години.
Едно дете има право да вземе участие в до два  курса за начално обучение.

6. Допълнителни разпоредби
· Всяка група се състои от максимум 15 деца;
· Обучението се извършва от квалифицирани треньори, осигурени от спортните клубове по плуване.

· Всеки от треньорите извършва обучението по утвърдена методика за начално обучение по плуване.
· Обучението се извършва в рамките на 12 учебни часа по 40 минути;

· Такса за участие в програма начално обучение по плуване е 12 лева, която се заплаща на касата на ПК „Приморски“, за което се издава карта с 12 билета, които се проверяват на входа при всяка тренировка;

· След края на всеки курс, треньорът предоставя списъците на участвалите в курса деца на управителя на ПК „Приморски“ за съхранение;
· Платена таксата за един учебен курс, не може да се прехвърля или заменя за друг курс;

·  Платена такса за неизползвани часове, не се възстановява
· Важат санитарните изисквания за влизане в басейна (плувки, чехли, шапка, хавлия).
· Родителите на децата нямат право да присъстват на тренировките в басейна и в съблекалните.
· Родителите подписват декларация, че са запознати с правлника на програмата и я предоставят на треньора.

· Децата да са 15 минути по-рано преди часът им.

7. Контрол и санкции
Контролът по изпълнение на методиката за началното обучение се осъществява от представители на ОП „Спорт - Варна“ и Дирекция „Спорт“ ежеседмично. Контролът по присъствие и спазване на санитарни изисквания от представител на ПК „Приморски“ е ежедневен.

